Predkladacia  správa

	Ministerstvo zahraničných vecí SR, postupujúc podľa uznesenia vlády Slovenskej republiky č. 253/2006,  predkladá  materiál na zrušenie tých častí uznesení vlády SR, z ktorých vyplýva povinnosť ministra zahraničných vecí SR uhrádzať platby do medzinárodných organizácií, ktoré po 1. januári 2007 prechádzajú do pôsobnosti iných orgánov ústrednej štátnej správy SR.
Uznesením číslo 253/2006 z  22. marca 2006 vláda SR schválila Správu o finančných aspektoch členstva Slovenskej republiky v medzinárodných organizáciách  a návrh na zmenu spôsobu úhrady členských príspevkov do medzinárodných organizácií.
Citovaným uznesením vláda delegovala počnúc 1. januárom 2007 povinnosť úhrady platieb SR odborným gestorom členstva  v medzinárodných  organizáciách.
Dôvodom predloženia tohto materiálu a návrhu na zrušenie  špecifických častí uznesení vlády SR,  je ich nesúlad s uznesením vlády č. 253/2006, B.7.
Explicitnú špecifikáciu tých častí uznesení vlády SR a medzinárodných organizácií, vo vzťahu ku ktorým strácajú  1. januárom 2007 platnosť úlohy ministra zahraničných v kontexte uznesenia  vlády 253/2006 B.7., obsahuje príloha č. 1 materiálu.
Komplexné zhodnotenie efektivity členstva SR v medzinárodných organizáciách a s ním spojených finančných aspektov bude obsahom osobitného materiálu, ktorý v súčinnosti s ostatnými vecne pôsobnými ústrednými orgánmi  MZV SR v zmysle  UV 253/2006, B.5. predloží vláde SR do 31. marca 2008 a následne v dvojročných intervaloch. 
Materiál nemá finančný, ekonomický, enviromentálny vplyv, vplyv na zamestnanosť a na podnikateľské prostredie.